laion/Wikipedia-Exotic huggingface dataset:
פילה (פירושונים)

האם התכוונתם ל... פִילֵה – כינוי של נתח בשר בחלק האחורי של בהמות פִּילַה - נקבת הפיל פִילַה (מצרים) – מתחם מקדש מתקופת מצרים העתיקה ואתר ארכאולוגי על אי באגם במצרים פִּילַה (פולין) – עיר בפרובינציית פולין גדול בפולין פיאט פִילַה – מכונית קונספט של יצרנית הרכב פיאט פילה (חברה) – חברה לביגוד והנעלת ספורט דרום-קוריאנית שנוסדה באיטליה אישים: אמיל פילה – צייר צ'כי פיל (פירושונים) פיילה
נמטיסטיוס

נמטיסטיוס (שם מדעי: Nematistius pectoralis) הוא מין של דג גרם ימי מסדרת הדקראים ומתת-סדרת דמויי-דקר והוא המין היחיד במשפחת הנמטיסטיים (Nematistiidae). דג זה חי לחופי אמריקה הצפונית, המרכזית והדרומית שלחופי האוקיינוס השקט בין באחה קליפורניה לפרו בימים טרופיים. אורכו מגיע עד 1.6 מטר ומשקלו עד 50 קילוגרם, אך הוא נפוץ יותר במשקל 20 קילוגרם. הדג בעל סנפירי גב מאוד גבוהים המזכירים כרבולת תרנגול ולאחריהם רעמת סנפירים המשתרעת עד הזנב. הוא בעל שלפוחית שחייה מיוחדת המגבירה את עוצמת הקול שהוא מפיק וגם מצליח לשמוע קולות דרך מעבר של צלילים מהשלפוחית לאורך כמה חוליות עד המוח. צבעו של הדג כחול בהיר עד אפור והוא בעל פסים כהים המשתפלים מסנפירי הגב בצורה קשתית. רוב הסנפירים של הדג קטנים אך הזנב גדול ושרירי. גופו מזכיר את גופם של בני משפחת הצניניתיים הקרובים אליו ביותר. דג זה לא נחשב לדג מאכל מוצלח אך דייגים חובבים דגים אותו כדג משחק (אנ'). מצב שימורו בטבע לא ידוע. מדיה וקבצים בנושא נמטיסטיוס בוויקישיתוף נמטיסטיוס, באתר ITIS (באנגלית) נמטיסטיוס, באתר NCBI (באנגלית) נמטיסטיוס, באתר FishBase (באנגלית) נמטיסטיוס, באתר GBIF (באנגלית) נמטיסטיוס, באתר אנציקלופדיה בריטניקה (באנגלית)
הר הנדרסון (מפרץ הולם)

הר הנדרסון (באנגלית: Mount Henderson) הוא הר הממוקם מצפון לרכס מאסון שבאנטארקטיקה. ההר מתנשא מעל מדף הקרח, 8 קילומטרים דרומית למפרץ הולם, ו-8 קילומטרים צפונית לרכס מוסון. ההר נצפה לראשונה מתורן ספינה ב-3 בינואר 1930, ונצפה שנית ממטוס ב-5 בינואר 1930. ההר מופה לראשונה ב-14 בפברואר 1931 על ידי משלחת החקר הבריטית, אוסטרלית וניו זילנדית לאנטארקטיקה. שמו של ההר ניתן לו בשנת 1929 על ידי דאגלס מוסון שעמד בראש המשלחת. ההר נקרא על שם ו. הנדרסון, מנהל משרד החוץ האוסטרלי, וחבר הוועדה האנטארקטית האוסטרלית. הר הנדרסון באתר הסקר הגאולוגי של ארצות הברית הר הנדרסון באתר הגאזט האנטארקטי של ממשלת אוסטרליה מפת מפרץ הולם ואזור הר הנדרסון באתר ממשלת אוסטרליה מידע גאוגרפי והיסטורי ההיסטוריה של גילוי ההר
פולינמיים

פולינמיים (שם מדעי: Polynemidae) היא משפחת דגים מסדרת הדקראים החיים בימים ובאוקיינוסים הטרופיים ברחבי העולם. הם קרובים רחוקים של הצניניתיים אך הם מזכירים במראם את הקיפוניים. דגים אלה משתנים בגודלם מאורך 11 סנטימטרים אצל המין Parapolynemus verekeri למעל 2 מטר ומשקל 145 ק"ג אצל המין הגדול ביותר, אליותרונמה טטרדקטילום. הם בעלי סנפירים גבוהים ובעלי זיזי סנפירים היורדים מחזם ויוצרים מעין זקן המשתלשל מטה או אצל כמה מינים לכל הכיוונים. לסתותיהם גדולות אך בעלות שיניים לא מפותחות. צבעם אפור כהה, אפור עד כסוף. מינים אלו חיים ברחבי שוניות אלמוגים וחופים שונים חוליים וסלעיים. כמה מינים חיים גם במים מליחים ואף במים מתוקים. הם חשים בטרף הכולל מיני דגים אחרים וסרטנים בעזרת זיזי הסנפירים. חלק מהמינים משמשים כדגי מאכל. המינים הגדולים ביותר נידוגים גם למטרות ספורט. Eleutheronema Filimanus סוג ומין יחיד Galeoides decadactylus סוג ומין יחיד Leptomelanosoma indicum סוג ומין יחיד Parapolynemus verekeri סוג ומין יחיד Pentanemus quinquarius פולידקטילוס מקרוכיר Polydactylus macrochir Polynemus מדיה וקבצים בנושא פולינמיים בוויקישיתוף פולינמיים, באתר ITIS (באנגלית) פולינמיים, באתר NCBI (באנגלית) פולינמיים, באתר Animal Diversity Web (באנגלית) פולינמיים, באתר האנציקלופדיה של החיים (באנגלית) פולינמיים, באתר GBIF (באנגלית) פולינמיים, באתר אנציקלופדיה בריטניקה (באנגלית)
צנטרופומוס

צנטרופומוס (שם מדעי: Centropomus) היא סוג של דגי גרם ימיים והסוג היחיד במשפחת הצנטרופומוסיים (Centropomidae) שבסדרת הדקראים, המקורבת ללטסיים ובעבר היו חלק מהמשפחה. בסוג זה ישנם 12 מינים. דגים אלה הם שוכני ימים טרופיים במערב האוקיינוס האטלנטי ובמזרח/מערב האוקיינוס השקט. צורת דגים אלה מוארכת והם בעלי מספר סנפירים מצוייצים גבוהים לאורך גופם עם ראש קטן אך חוטם מוארך וכיסוי זימים הפונים מעלה. העיניים גדולות והלסת מלאה שיניים חדות. אורכם 35-125 ס"מ ומשקלם 1 עד 26 קילוגרם. צבעם בדרך כלל כסוף עם כמה סנפירים צבעוניים יותר. הם שוכנים במגוון אזורים משוניות אלמוגים, שפכי נהרות וביצות מנגרובים. כל מיני הסוג הם טורפים של דגים אחרים ושל סרטנים. גופם מותאם לתאוצה מהירה בעקבות טרף. כמה מהמינים הגדולים הם יעד לדיג למטרת ספורט. Centropomus armatus Centropomus ensiferus Centropomus medius Centropomus mexicanus Centropomus nigrescens Centropomus parallelus Centropomus pectinatus Centropomus poeyi Centropomus robalito Centropomus undecimalis Centropomus unionensis Centropomus viridis מדיה וקבצים בנושא צנטרופומוס בוויקישיתוף צנטרופומוס, באתר ITIS (באנגלית) צנטרופומוס, באתר NCBI (באנגלית) צנטרופומוס, באתר GBIF (באנגלית)
פרידריך, נסיך הוהנצולרן-הכינגן

פרידריך, נסיך הוהנצולרן-הכינגן (בגרמנית: Friedrich von Hohenzollern-Hechingen; ‏22 ביולי 1776 - 13 בספטמבר 1838) היה הנסיך הלפני אחרון של הוהנצולרן-הכינגן. פרידריך היה הילד היחיד של הרמן, נסיך הוהנצולרן-הכינגן ומקסימיליאנה, נסיכת גאבר, בתם של פרנסואה הראשון ז'וזף, נסיך גאבר השני ומארי אמור דזירה דה רובראי. פרידריך התחנך בשטוטגרט, ולאחר מכן למד בכמה אוניברסיטאות גרמניות. בשנת 1800 הגיע פרידריך לווינה, שם היה בן חסותו של פרנץ השני, קיסר האימפריה הרומית הקדושה. בשנת 1806 הוא ניהל את המשא ומתן עם נפוליאון בשם אביו, ובעקבות כך הצטרפה הנסיכות לקונפדרציה של הריין. בין השנים 1806–1812 לחם פרידריך לצד הצרפתים במלחמות הנפוליאוניות, ואף נפצע קשה בשנת 1812 במהלך המערכה ברוסיה. בשנת 1810 מת אביו, ופרידריך עלה לשלטון במקומו. בשנת 1813 בעקבות קרב לייפציג הצטרף פרידריך למחנה הקואליציה האנטי-צרפתית השישית, ובשנת 1815 צירף את הנסיכות לקונפדרציה הגרמנית. ב-13 בספטמבר 1838 מת פרידריך בהכינגן, ובנו קונסטנטין, נסיך הוהנצולרן-הכינגן עלה לשלטון במקומו. ב-26 באפריל 1800 התחתן פרידריך בפראג עם הנסיכה פאולינה מקורלנד, דוכסית זאגאן, בתו של הדוכס האחרון של קורלנד, פטר פון בירון, ממנה היה לו ילד אחד: קונסטנטין, נסיך הוהנצולרן-הכינגן (1801–1869) מדיה וקבצים בנושא פרידריך, נסיך הוהנצולרן-הכינגן בוויקישיתוף פרידריך, נסיך הוהנצולרן-הכינגן, באתר "Find a Grave" (באנגלית)
מעבדות יאנדקס

מעבדות יאנדקס (באנגלית: Yandex Labs, או Yandex Laboratories) הייתה חברה שהתקיימה בשנים 2008–2012 כחברת בת של יאנדקס שפעלה בפאלו אלטו שבעמק הסיליקון, ארצות הברית, לאחר מכן עברה החברה לסן חוזה שהיה המשרד היחיד של יאנדקס בארצות הברית. על פתיחת המשרד החדש הוכרז ב-20 ביוני 2008 במטרה לפתח את טכנולוגיות החיפוש של יאנדקס. בראש החטיבה עמד וויש מחיג'אני, שניהל בעבר את חטיבת החיפוש של יאהו!. מספר העובדים עמד בתחילה על כ-20 איש. בסוף מאי 2009, וויש עזב את החברה. בשנת 2010, למנכ"ל החברה מונתה אניה ברסקי. ביוני 2010, נשיא רוסיה דאז דמיטרי מדבדב ביקר במשרדי מעבדות יאנדקס, במסגרת ביקורו בארצות הברית. ב-2011, המעבדות החלו לעבוד גם על אינדקס טקסטים באנגלית (בעבר "מעבדות יאנדקס" היו גם מעורבות בשיפור טכנולוגיות החיפוש) ובוצעו שינויים במצבת כוח האדם בחברה. בתחילת 2012 מעבדות יאנדקס חדלו מלהתקיים. המטרה העיקרית של המשרד בקליפורניה של יאנדקס היה לתמוך בשירות Yandex.com. עם זאת, בנוסף, "מעבדות יאנדקס" ידועים בפיתוח כמה ממוצרי החברה: בוט חיפוש מהיר בשם Orange שנועד לדפי אינדקס של אתרים המתעדכנים בתדירות גבוהה (אתרי סוכנויות ידיעות וכו'). פיתוח משותף יחד עם אנשי החברה במוסקבה. פיתוח טכנולוגיית החיפוש בזמן אמת (פותח עם המשרד במוסקבה). פיתוח האפליקציה Wonder ("פלא"), המתמקדת אך ורק במשתמשים דוברי אנגלית ומסוגלת לתת המלצות בהתבסס על העדפות המשתמש ברשתות חברתיות. השירות הביא לעיתים לחסימת פייסבוק. פיתוח ממשק שליטת תוכן על מסך הטלוויזיה. מדיה וקבצים בנושא מעבדות יאנדקס בוויקישיתוף אתר האינטרנט הרשמי של מעבדות יאנדקס תמונות מתוך המשרד בקליפורניה Все офисы Яндекса на карте мира Yandex Laboratories — в Силиконовой долине Yandex Labs opens! Google’s Russian threat (באנגלית) В Yandex Labs смена руководства Аня Барски назначена исполнительным директором Yandex Labs Посещение компании Yandex Labs Яндекс реструктурирует свой офис в Пало Альто Яндекс вложился в американский проект уволившегося главы «Яндекс.Поиска по картинкам» Андрея Ярошевского, Roem.ru «Яндекс» научили искать в режиме реального времени «Яндекс» запустил Wonder Yandex Labs сделала приложение hands free для чтения соцсетей через ТВ
איליה סגלוביץ'

איליה ולנטינוביץ' סגלוביץ' (13 בספטמבר 1964, גורקי — 27 ביולי 2013, לונדון) היה מייסד שותף של פורטל האינטרנט ומנוע החיפוש יאנדקס, כמו גם מערכת המידע "הקורפוס הלאומי של השפה הרוסית". היה מתכנת ופעיל חברתי יהודי-רוסי שיחד עם חברו לכיתה, ארקדי וולוז', ניהלו את חברת יאנדקס. נהג לתרום ולהיות פעיל בסיוע ליתומים ולילדים חולים. הוא נולד בעיר גורקי (כיום נקראת ניז'ני נובגורוד) שברוסיה הסובייטית. אביו, ולנטין איליץ' סגלוביץ' (נולד ב-1936), היה גיאו-פיזיקאי, חתן פרס ברית המועצות על תגליות בשטחי קזחסטן הסובייטית של אבני כרומיט. הוא בוגר בית הספר הרפובליקני לפיזיקה ומתמטיקה באלמטי, לאחר מכן למד במוסקבה במכון מחקר גאולוגי (1981-1986), בפקולטה הגיאופיזית. לאחר סיום הלימודים, סגלוביץ' עבד כמתכנת במכון הסובייטי למשאבים מינרליים, היכן שכתב על מערכות מידע גיאופיזיות בפורטרן. ב-1991, הוא החל לעבוד עם ארקדי וולוז'. יחד עם אשתו, מרי, איליה היה עוסק באופן פעיל בפילנתרופיה (באמצעות ארגון "ילדי מריה"), ארגן את ביקורו ברוסיה לצורך בידור הילדים החולים על ידי הצוות הבינלאומי של הליצנים, פאץ' אדמס, ולעיתים קרובות הוא עצמו היה מופיע עם הקבוצה. הוא היה גם חבר מועצת המנהלים של קרן "שושלת", אשר עד לשנת 2015 עסקה בפופולריזציה של המדע ברוסיה. בספטמבר 2012 הוא אובחן בסרטן הקיבה, ואז נתגלה כחולה בגידול מאוד אגרסיבי וממאיר במוחו. ב-25 ביולי 2013, דווח כי ארקדי וולוז' הודיע על פטירת עמיתו, אבל אחר-כך המידע הזה הופרך, והובהר כי סגלוביץ' נמצא בלונדון בתרדמת אך לא-נצפתה פעילות מוחית. סגלוביץ' נשאר מונשם במשך כיומיים, בתקווה לאבחון שגוי. עם זאת, לא-חל שיפור במצבו וב--27 ביולי 2013, סגלוביץ' הלך לעולמו. הוא נקבר בבית הקברות טרויקורובסקי שבמוסקבה, רוסיה. מדיה וקבצים בנושא איליה סגלוביץ' בוויקישיתוף אתר האינטרנט הרשמי של איליה סגלוביץ' (ברוסית) איליה סגלוביץ', ברשת החברתית אקס (טוויטר) איליה סגלוביץ', ברשת החברתית אינסטגרם איליה סגלוביץ', ברשת החברתית VK איליה סגלוביץ', באתר dblp Волож А. (2013-08-28). "Илья". Блог компании «Яндекс». ya.ru. אורכב מ-המקור ב-2013-08-16. נבדק ב-2013-08-03. "Национальный корпус русского языка. Новости проекта". ruscorpora.ru; archive.org. 2013-07-27. נבדק ב-2013-08-03. Совместный проект Яндекс.Лицей Валерий Игуменов (2011-03-18). "Миллиарды «Яндекса». В процессе поиска". Forbes. ארכיון מ-2013-07-26. נבדק ב-2013-07-25. "Умер наш Илья". Дети Марии (mariaschildren.ru). 2013-07-28. אורכב מ-המקור ב-2013-09-02. נבדק ב-2013-08-03. Султан Сулейманов (2013-07-28). "«Поступать правильно не так уж трудно»". Lenta.ru. ארכיון מ-2013-08-16. נבדק ב-2013-07-29. "Династия" самоликвидируется "Ушел из жизни Илья Сегалович, один из основателей компании «Яндекс» и член Совета фонда «Династия»". אורכב מ-המקור ב-2013-08-16. נבדק ב-2013-08-08. "Умер сооснователь «Яндекса» Илья Сегалович". Lenta.ru. 2013-07-25. נבדק ב-2013-07-26. "«Яндекс» уточняет: Илья Сегалович не умер, а в коме". Русская служба Би-би-си. 2013-07-25. נבדק ב-2013-07-26. "Яндекс опроверг смерть сооснователя Сегаловича, сообщил о его коме". Рейтер. 2013-07-25. נבדק ב-2013-07-26. "Врачи отключили Илью Сегаловича от аппарата жизнеобеспечения". רי"א נובוסטי. 2013-07-28. נבדק ב-2013-07-29.
לאורה ווטילאיינן

סאנה לאורה ווטילאיינן (בפינית: Sanna Laura Voutilainen; נולדה ב-17 במאי 1975) היא זמרת פינית. לאורה נולדה בייבסקילה. הסינגל הראשון שהוציאה נקרא "Muuttanut oon maailman", וב-1993 הוציאה את השיר "Kerran", אשר נחל הצלחה. ב-1994 הוציאה את אלבומה הראשון. ב-1994 וב-1996 זכתה בפרס המוזיקה אמה ("Emma Award"), בקטגוריית הזמרת הטובה ביותר. ווטילאיינן השתתפה בתחרות הגמר הלאומית לייצוג פינלנד באירוויזיון 2002 עם השיר "מכורה לך" (מילים של ינינה פריי), וזכתה במקום הראשון. בתחרות האירוויזיון הגיעה למקום העשרים מתוך עשרים וארבעה משתתפים, למרות הפרסום הרב לו זכה השיר. ב-2007 ניסתה פעם נוספת לייצג את פינלנד באירוויזיון, כאשר פינלנד שימשה כמדינה המארחת של התחרות, אך לא זכתה בתחרות הלאומית. לקחה חלק במספר הפקות דיבוב במדינתה. דובבה בין היתר את מגארה בסרט הרקולס, את גלוריה במדגסקר ואת ונסה בכוורת בסרט. מדיה וקבצים בנושא לאורה ווטילאיינן בוויקישיתוף אתר האינטרנט הרשמי של לאורה ווטילאיינן לאורה ווטילאיינן, ברשת החברתית פייסבוק לאורה ווטילאיינן, ברשת החברתית אינסטגרם לאורה ווטילאיינן, במסד הנתונים הקולנועיים IMDb (באנגלית) לאורה ווטילאיינן, באתר אפל מיוזיק (באנגלית) לאורה ווטילאיינן, באתר ספוטיפיי לאורה ווטילאיינן, באתר AllMusic (באנגלית) לאורה ווטילאיינן, באתר MusicBrainz (באנגלית) לאורה ווטילאיינן, באתר Yandex.Music (ברוסית) לאורה ווטילאיינן, באתר Discogs (באנגלית) לאורה ווטילאיינן, באתר Genius ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
בורקארד הראשון, רוזן צולרן

בורקארד הראשון, רוזן צולרן (בגרמנית: Burkhard I. von Zollern;‏ נולד לפני 1025–1061) נחשב לאב הקדמון הראשון המתועד של בית הוהנצולרן. מוצאו של בורקארד אינו ברור, ויש הטוענים כי הוא היה בנו של פרידריך, רוזן זיליכגאו ואירמנטרוד, בתו של בורקארד, רוזן נלנבורג. בורקארד נרצח בשל נקמת דם בשנת 1061, אך מעט ידוע על האנשים האמורים עצמם, או על קשר אפשרי ביניהם. בנו של בורקארד, פרידריך הראשון, רוזן צולרן, ירש את נחלותיו, ואף הרחיב אותן. בית הוהנצולרן מדיה וקבצים בנושא בורקארד הראשון, רוזן צולרן בוויקישיתוף בורקארד הראשון, רוזן צולרן בורקארד הראשון, רוזן צולרן Schultze, Johannes; Seigel, Rudolf (1972). "Hohenzollern, Dynastengeschlecht". Neue deutsche Biographie, Bd.: 9, Hess - Hüttig, Berlin. Bayerische Staatsbibliothek. נבדק ב-30 בינואר 2013. {{cite web}}: (עזרה) "Burkhard I. von Zollern ("de Zolorin")". נבדק ב-30 בינואר 2013. {{cite web}}: (עזרה) Schmid, Ludwig (1862). "Geschichte der Grafen von Zollern-Hohenberg". Geschichte der Grafen von Zollern-Hohenberg. Anhang. Historisch-topographische Zusammenstellung der Grafschaft und Besitzungen des Hauses Zollern-Hohenberg. Google Book: Gebrüder Scheitlin. p. XXV. נבדק ב-1 בפברואר 2013. {{cite web}}: (עזרה)
עישון (סרט)

עישון (באנגלית: Smoke) הוא סרט עצמאי אמריקאי משנת 1995 של הבמאי ויין ואנג (אנ') והסופר פול אוסטר. הסיפור המקורי נכתב על ידי אוסטר, שגם כתב את התסריט. בסרט משחקים בין היתר הארווי קייטל, ויליאם הרט, פורסט ויטאקר, אשלי ג'אד, סטוקרד צ'אנינג והארולד פרינו ג'וניור. פרק זה לוקה בחסר. אנא תרמו לוויקיפדיה והשלימו אותו. הארווי קייטל - אוגוסטוס "אוגי" וורן ג'ארד האריס - ג'ימי רוז ויליאם הרט - פול בנג'מין דניאל אוסטר - גנב הספרים הארולד פרינו ג'וניור - תומאס ("ראשיד") קול ג'יאנקרלו אספוזיטו - OTB Man #1, טומי פינלי חוזה ז'וניגה -  OTB Man #2, ג'רי פורסט ויטאקר - סיירוס קול סטוקרד צ'אנינג - רובי מקנוט אשלי ג'אד - פליסיטי אריקה גימפל - דורין קול דירדרה אוקונל - סו המלצרית ויקטור ארגו - ויני מישל הרסט - דודה אם מאליק יובה - הקריפ מארי בי וורד - אפריל לי קלריס טיילור - סבתא את'ל באתר עגבניות רקובות לסרט יש דירוג של 93% בהתבסס על 29 ביקורות. הסרט הרוויח 8 מיליון דולר בארצות הברית ו-30 מיליון דולר ברחבי העולם. זכיות פסטיבל הסרטים הבינלאומי בברלין ה-45 - פרס דוב הכסף, וויין וואנג (1995) פרס מבקרי הקולנוע הדנים - פרס הסרט האמריקאי הטוב ביותר (1995) פרס הקולנוע הגרמני לסרט הזר הטוב ביותר (1995) פרסי הסרטים והטלוויזיה של MTV - פרס הכריך הטוב ביותר (1996) פרס אינדפנדנט ספיריט - התסריט הראשון הטוב ביותר, פול אוסטר (1995) מועמדות סטוקרד צ'אנינג  - שחקנית המשנה הטובה ביותר - פרס גילדת השחקנים לסרט קיים סרט המשך בשם "מוציאים עשן" "Blue in the Face" (אנ') העוקב אחר כמה מן הדמויות, ומציג מספר דמויות חדשות. הסרט זכה לביקורות מעורבות. אתר האינטרנט הרשמי של עישון "עישון", במסד הנתונים הקולנועיים IMDb (באנגלית) "עישון", באתר נטפליקס "עישון", באתר AllMovie (באנגלית) "עישון", באתר Rotten Tomatoes (באנגלית) "עישון", באתר Box Office Mojo (באנגלית) "עישון", באתר Metacritic (באנגלית) "עישון", באתר אידיבי "עישון", במסד הנתונים הקולנועיים KinoPoisk (ברוסית) Smoke Jazz & Supper Club-Lounge "Smoke". Rotten Tomatoes. Fandango Media. Liu, Sandra (2000). "Negotiating the Meaning of Access: Wayne Wang's Contingent Film Practice". Countervisions: Asian-American Film Criticism. Temple University Press. p. 96. ISBN 1-56639-775-8.
הנס-אדולף פון ארנסדורף

הנס-אדולף פון ארנסדורף (בגרמנית: Hans Adolf von Arenstorff‏; 18 באוקטובר 1895 – 5 במאי 1952), היה גנרל בוורמאכט במהלך מלחמת העולם השנייה. פון ארנסדורף נולד ב-18 באוקטובר 1895 בניינבורג, ובשנת 1914 הוא התגייס לצבא הקיסרות הגרמנית, והצטרף לרגימנט הדרגונים ה-16, עמו לחם במהלך מלחמת העולם הראשונה. בשנת 1915 הוא הועלה לדרגת לויטננט, ובשנת 1917 הוא הועבר לדיוויזיה ה-17, ולאחר מכן לחטיבה ה-34. על פעולותיו בקרבות קיבל פון ארנסדורף את עיטור צלב הברזל דרגה ראשונה ושנייה. לאחר המלחמה הצטרף פון ארנסדורף לרייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת אובר-לויטננט, וב-1 באפריל 1930 הוא הועלה לדרת ריטמייסטר. ב-1 בדצמבר 1935 הוא הועלה לדרגת מיור, וב-6 באוקטובר 1936 הוא מונה למפקד הגדוד ה-1 ברגימנט הפרשים ה-13. ב-1 בינואר 1939 הוא הועלה לדרגת אוברסט לוטננט, וב-26 באוגוסט אותה שנה הוא מונה למפקד גדוד הסיור ה-152. במהלך המערכה על צרפת לחם פון ארנסדורף עם גדודו כחלק מהדיוויזיה ה-52, וב-14 במאי 1941 הוא מונה למפקד רגימנט הרובאים ה-79. במהלך מבצע ברברוסה לחם פון ארנסדורף עם הרגימנט שבפיקודו כחלק מדיוויזיית הפאנצר ה-16, וב-1 בנובמבר 1941 הוא הועלה לדרגת אוברסט. ב-14 בינואר 1942 הוא מונה למפקד חטיבת הרובאים ה-16, ובאותו היום קיבל את עיטור הצלב הגרמני בזהב. פון ארנסדורף לחם עם החטיבה במהלך מתקפת הקיץ הגרמנית ובמהלך קרב סטלינגרד כחלק מדיוויזיית הפאנצר ה-16, ובנובמבר 1942 הוא מונה למפקד הדיוויזיה הממונעת ה-60, ופיקד עליה במהלך הקרבות הקשים בסטלינגרד. ב-1 בינואר 1943 הוא הועלה לדרגת גנרל-מיור, וב-3 בינואר הוא נכנע עם שרידי הדיוויזיה לכוחות הצבא האדום. פון ארנסדורף נשלח למחנה השבויים בברייאנקה-קראסנופול, שם מת ב-5 במאי 1952. הנס-אדולף פון ארנסדורף באתר geocities (באנגלית)
קטרינה בלוביטש

קטרינה "קאטי" בלוביטש (בגרמנית: Katharina "Kati" Bellowitsch; נולדה ב-13 ביוני 1974) היא מגישת רדיו ומנחת טלוויזיה אוסטרית. בלוביטש נולדה בגראץ והוכשרה כמורה לבית ספר יסודי. ב-1996 החלה לשמש כמגישה בתחנת רדיו בשטיריה וב-2000 החלה לעבוד ב-ORF, ארגון השידור הלאומי של אוסטריה, שם הגישה גם ברדיו וגם בטלוויזיה. בטלוויזיה עבדה בעיקר בתחום הילדים, היא הגישה בין היתר את התוכנית "Forscherexpress" (חוקרים אקספרס) בה ילדים נחשפים לתחום המדע ואת תוכנית חידון הילדים "Drachenschatz" (אוצר הדרקון), את שתי תוכניות אלה הגישה לצד סופר הילדים תומאס ברזינה. ב-2010 הנחתה את נשף האופרה של וינה, אירוע שנתי מסורתי הנערך בבית האופרה של וינה. מ-2010 ועד 2011 הנחתה את תחרות השירה לילדים "Kiddy Contest". ב-2011 כשאוסטריה חזרה להשתתף בתחרות האירוויזיון היא החלה לשמש כמציגת הניקוד האוסטרי. מדיה וקבצים בנושא קטרינה בלוביטש בוויקישיתוף קטרינה בלוביטש, ברשת החברתית אינסטגרם קטרינה בלוביטש, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פסטיבל אייל הזהב

פסטיבל אייל הזהב (ברומנית: Cerbul de Aur) הוא פסטיבל מוזיקה פופולרית ברומניה, הנערך מדי שנה בכיכר העירייה הישנה בבראשוב. הפסטיבל נערך לראשונה ב-1968, אך ב-1971 נאסר על ידי השלטון הקומוניסטי. לאחר נפילת השלטון במהפכה הרומנית (1989) חודש הפסטיבל ואורגן מחדש מ-1992. האירוע נערך בקיץ, ומשודר בשידור ישיר לטלוויזיה הרומנית. בין השנים 2010 ל־2017 לא נערך הפסטיבל עקב בעיות תקציב. כריסטינה אגילרה איג אופרה חוליו איגלסיאס סרג'ו אנדריגו פרידה בוקארה ז'ילבר בקו ז'וזפין בייקר אלן ברייר ז'ולייט גרקו טום ג'ונס דלידה ויה קון דיוס קטרינה ולנטה ריקה זראי שארל טרנה אודו יורגנס ג'רי לי לואיס מארי לאפורה מסיאל אנריקו מסיאס ריקי מרטין לולה נובקוביץ' איניס נזירי בובי סולו ריטה פבונה אדית פייחה קוני פרנסיס ג'יליולה צ'ינקווטי פטרישיה קאס קטרינה קאזלי משפחת קלי קליף ריצ'רד טרזה קסוביה שריל קרואו קני רוג'רס עמליה רודריגז דיאנה רוס רפאל 1996 - ירמי קפלן. 2008 - הצמד הישראלי "תמי וניר" (תמי כספי-אשל וניר חלמיש). הצמד זכה במקום ה-6 מתוך 30 משתתפים באותה שנה. 2018 - עומר נצר. אתר האינטרנט הרשמי של פסטיבל אייל הזהב Golden Stag Festival The Golden Stag Festival in Ceausescu’s Romania (1968-1971)(הקישור אינו פעיל) ערך זה הוא קצרמר בנושא מוזיקה ובנושא רומניה. אתם מוזמנים לתרום לוויקיפדיה ולהרחיב אותו.
קרלוס הורסט פולדנר

קרלוס הורסט אלברטו פולדנר ברוינה (בגרמנית: Carlos Horst Alberto Fuldner Bruene; ‏16 בדצמבר 1910, בואנוס איירס, ארגנטינה – 1992, מדריד, ספרד) היה חייל ארגנטינאי ממוצא גרמני בדרגת האופטשטורמפיהרר באס אס, דמות מפתח בהברחתם מאירופה של פושעי מלחמה נאצים. הוא נולד למשפחה של גרמנים מהגרים בבואנוס איירס. בשנת 1922, פולדנר חזר לגרמניה. ב־1932 הצטרף לאס.אס. בהוראת מפקד SD , וולטר שלנברג והיינריך הימלר החל ללמוד דרכים אפשריות להברחת הנאצים מגרמניה. מאז 1945, בתמיכת נשיא ארגנטינה חואן פרון, החל להבריח מאירופה פושעי מלחמה נאצים לאמריקה הלטינית, במיוחד נודע בכך שסייע להימלטותו מגרמניה של אדולף אייכמן. ייסד חברה בשם CAPRI (ראשי תיבות בספרדית ל: Compañía Argentina para Proyectos y Realizaciones Industriales – Fuldner y Cía), שעסקה בשיפוץ ובניית תחנות הידרואלקטריות ושימוש במשאבים טבעיים עבור תיעוש המדינה. בארגנטינה ובספרד ברוב המקרים היה ידוע בשם קרלוס פולדנר, בגרמניה נודע בשם הורסט פולדנר. ODESSA אדולף אייכמן מבצע פינאלה רודולפו פרוידה 18 de agosto de 1949 y el 12 de septiembre de 1949 Párrafos de la declaración de Horst Alberto Carlos Fuldner Bruene
רודולפו פרוידה

רודולפו פרוידה (בספרדית: Rodolfo Freude,‏ 11 בספטמבר 1920 – 18 באוקטובר 2003) היה מדינאי ארגנטינאי, הראשון שעמד בראש השירותים החשאיים של ארגנטינה וארגון המודיעין SIDE. נולד בבואנוס איירס בספטמבר 1920 (על פי מקורות אחרים, ב־1922) למשפחה של ארגנטינאי, איש עסקים ממוצא גרמני בשם לודוויג פריידה (1889–1956). במהלך מלחמת העולם השנייה רודולפו סייע לאביו, שהיה נשיא המועדון הגרמני בבואנוס איירס. בשנים 1941–1945, על פי כמה מקורות, שיתף פעולה עם המשטרה החשאית של הרייך השלישי. רודולפו היה חלק מפמלייתו של פרון, אשתו אוויטה ואחיה, חואן דוארטה. בשנים 1944–1945, רודולפו היה עוזרו של פרון, כשהלה החזיק במשרת שר העבודה ולאחר מכן כסגן נשיא המדינה. ב־1946, כאשר פרון מונה לנשיאות המדינה, לודוויג פריידה סיפק לו תמיכה כספית, רודולפו ("רודי", כפי שהוא כונה על ידי פרון), השתתף במערכת הבחירות כמזכירו האישי של פרון, לאחר בחירתו של פרון לנשיאות הוא מינה את רודולפו למנהל השירותים החשאיים "מחלקת מידע" (בספרדית: División Informaciones), שמאוחר יותר הפכה למזכירות המודיעין והוטלה עליה המשימה לפעול כשירות המודיעין והריגול על כוחות האופוזיציה במדינה, מעקב אחר שגרירויות זרות ופעילות קומוניסטית באמריקה הלטינית. כראש המודיעין הארגנטינאי, רודולפו השתתף בפעילויות של ארגון יוצאי אס אס והענקת מחסה בארגנטינה לפושעי מלחמה נאצים כמו אדולף אייכמן ואריך פריבקה. אחרי ההפיכה הצבאית של 1955 רודולפו לא היה מעורב עוד בפעילויות פוליטיות. הוא מת ב־2003, על פי מקורות אחרים, ב־2006. ODESSA המודיעין הארגנטינאי קרלוס פולדנר מדיה וקבצים בנושא רודולפו פרוידה בוויקישיתוף Rodolfo Freude, jefe de la Odessa de Perón, otro nazi que murió tranquilo en su cama כדוגמת הספר Uki Goñi: Odessa − Die wahre Geschichte − Fluchthilfe für NS-Kriegsverbrecher, Berlin/Hamburg: 2006.
וסנה פיסארוביץ'

וסנה פיסארוביץ' (בקרואטית: Vesna Pisarović; נולדה ב-9 באפריל 1978) היא זמרת, פזמונאית ומלחינה קרואטית. פיסארוביץ נולדה בברצ'קו וגדלה בפוז'גה. מגיל צעיר למדה בבית ספר למוזיקה, ניגנה בחליל, שרה במקהלה והשתתפה בתחרויות מוזיקה. באמצע שנות התשעים עברה לזגרב ולמדה באוניברסיטת זאגרב. באותה תקופה גם החלה לשיר במועדונים ולכתוב שירים. ב-1997 הופיעה בפסטיבל המוזיקה זאדאר פסט, הנערך בעיר זאדאר. ב-2000 יצא אלבומה הראשון, שנקרא "Da znaš". ב-2002 זכתה בתחרות "דורה", הבוחרת את נציג קרואטיה לאירוויזיון, עם השיר "כל דבר שאני רוצה". בתחרות עצמה, בטאלין, הגיעה למקום ה-11. היא כתבה את השיר "בדיסקו", שייצג את בוסניה והרצגובינה באירוויזיון 2004. אתר האינטרנט הרשמי של וסנה פיסארוביץ' וסנה פיסארוביץ', במסד הנתונים הקולנועיים IMDb (באנגלית) וסנה פיסארוביץ', באתר ספוטיפיי וסנה פיסארוביץ', באתר AllMusic (באנגלית) וסנה פיסארוביץ', באתר MusicBrainz (באנגלית) וסנה פיסארוביץ', באתר דיזר וסנה פיסארוביץ', באתר Discogs (באנגלית) Vesna Pisarović, the Great Yugoslav Songbook ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.